**PAPILDOMAS SUSITARIMAS NR. 3 PRIE 2025-04-03 D. SUTARTIES NR. S-25-269**

2025-06-27

Vilnius

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), juridinio asmens kodas 188710638, kurios registruota buveinė yra Kauno g. 22‑202, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**AB „HISK“**, įmonės kodas 147710353, kurios registruota buveinė yra adresu S. Kerbedžio g. 7, Panevėžys, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Rangovas),

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2025-04-03 Šalys sudarė viešojo pirkimo sutartį „Magistralinio kelio A14 Vilnius–Utena ruožo nuo 39,207 iki 51,550 km rekonstravimas“ Nr. S-25-269 (toliau – **Sutartis**);
2. Sutarties pagrindu Rangovas įsipareigojo Sutartyje, jos prieduose nustatytomis sąlygomis ir tvarka atlikti darbus projekte ***„*Magistralinio kelio A14 Vilnius–Utena ruožo nuo 39,207 iki 51,55 km rekonstravimo ir kelio Nr. 2809 Giedraičiai–Miežoniai–Dubingiai 5,498 km viaduko kapitalinis remontas*“*** (toliau - Darbai), o Užsakovas įsipareigojo laiku ir tinkamai atsiskaityti už atliktus Darbus;
3. Sutarties 136 punkte yra nurodyta, kad Sutarčiai vykdyti pasitelkiami šie subrangovai: *nėra*, tačiau Sutarties vykdymo metu iškilo subrangovų, kurių kvalifikacija Rangovas nesiremia, pasitelkimo būtinumas. Rangovo teiktame pasiūlyme buvo išvardinti numatomi atlikti darbai: Bendrieji statybos darbai, Melioracija, Eismo saugumo priemonės, ir pateikta informacija apie Sutarties vykdymui pasitelkiamus trečiuosius asmenis (subtiekėjus ir /ar ūkio subjektus), kurie tuo metu nebuvo žinomi. Sutarties 136 punktas buvo pakeistas Užsakovui ir Rangovui pasirašius papildomus susitarimus Nr. 1 ir Nr. 2, Užsakovui atsižvelgus į Rangovo pateiktus prašymus pasitelkti subrangovus.
4. 2025-06-26 raštu Nr. SD/25-631 (Priedas Nr. 1) Rangovas motyvuotai kreipėsi į Užsakovą dėl subrangovo pasitelkimo;
5. Užsakovas įvertino Priede Nr. 1 nurodytą subrangovo pasitelkimo būtinybę pagrindžiančias aplinkybes ir subrangovo pasitelkimui neprieštarauja;
6. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, sudarė šį papildomą susitarimą prie Sutarties dėl subrangovų pasitelkimo (toliau – **Susitarimas**), kuriuo susitarė:

1. Sutarties 136 punktą pakeisti, nurodant jame pasitelkiamus subrangovus bei išdėstant minėtą punktą nauja redakcija„*Sutarčiai vykdyti pasitelkiami šie subrangovai: 1. Važiuojamosios dalies betono plokščių dangos išardymas bei susmulkinimas, UAB „Kaslita“. 2. Melioracijos dalies darbai, Žiuko įmonė. 3. Metalinių pralaidų įrengimo darbai, UAB „Ukmergės melioracija“. 4. Pralaidų įrengimas uždaru (mikrotuneliavimo) būdu, UAB „INSTITA“. 5. Horizontalaus kelio ženklinimo bei saugaus eismo priemonių įrengimo darbai, UAB „BISERIS“. 6. Trinkelių ir bortų įrengimo darbai, UAB „Gerbūvio projektai“. 7. Polių įrengimo darbai, UAB „VIADUKAS“. 8. Viaduko krantinių atramų armavimo betonavimo bei gyvūnų perėjos betonavimo dalies darbai, UAB „Kriautė”. Rangovas įsipareigoja iki Darbų pagal Sutartį pradžios pranešti subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.*
2. Kitos Sutarties nuostatos nekeičiamos.
3. Žodžiai ir sąvokos Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
4. Susitarimas ir jo priedai yra neatskiriama Sutarties dalis.
5. Šalių tarpusavio santykiai, atsiradę Susitarimo pagrindu, tačiau jame nesureguliuoti, sprendžiami pagal Sutarties nuostatas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
8. Susitarimo priedai:
   1. Rangovo kreipimasis 2025-06-26 dėl subrangovų pasitelkimo Nr. SD/25-631.

|  |  |
| --- | --- |
| **Užsakovas:**  **AB „Via Lietuva“**  Kauno g. 22‑202, LT‑03212 Vilnius  Įmonės kodas 188710638  PVM mokėtojo kodas LT100009270611  Tel. + 370 5 232 9600  El. paštas info@vialietuva.lt  A. s. LT37 7300 0100 0245 6303  AB „Swedbank“  Atstovaujama įgalioto darbuotojo | **Rangovas:**  **AB „HISK“**  S. Kerbedžio g. 7, LT-35104 Panevėžys Įmonės kodas 147710353  PVM mokėtojo kodas LT477103515  Tel. +370 45 502 601  El. paštas info@hisk.lt  A. s. LT37 7300 0100 0235 8430  AB „Swedbank“  Atstovaujama įgalioto darbuotojo |